
**תיק שטח מרחב גדות**



1. השטח תחום ע"י שני כבישים :

* בצפון –שורת הישובים חולתה ויסוד המעלה
* במזרח - כביש מספר 918
* בדרום – כביש מספר 91 (צומת גדות- צומת מחניים)
* במערב –כביש מספר 90 (צומת מחניים – צומת יסוד המעלה)

1. כניסה רכובה לתא השטח יכולה להתבצע דרך כל הכבישים והישובים (מלבד כביש 90 ) ורק במקומות מסודרים המתאימים לכניסת רכבים.
2. **אופי השטח:** 
   * השטח נחלק לשני תאי שטח:
     1. השטח המערבי – גבעות עד לגובה 260 מטר
     2. השטח המזרחי – מישור עד לגובה 50 מטר
   * השטח מחורץ ע"י מספר נחלים (**הזורמים בתקופת החורף**) מצפון מזרח לדרום מערב. הנחלים מאופיינים במדרגות אדמה של עד 2 מטר. מעבר הנחלים אפשרי רק במקומות מוסדרים.
   * רוב השטח (המערבי והמזרחי )מעובד – חלקו מגודר אך רובו אינו מגודר ואסור לכניסה (רגלית או רכובה) . שאר השטח שאינו מעובד משמש לאזור גידול עבור בקר ורובו מגודר בגדרות נמוכות.
   * בשטח מספר רב דרכי עפר, בשטח המזרחי מלא בדרכי עפר התוחמות את החלקות הגולות, השטח המערבי קיימות דרכים רבות אך פחות מהשטח המזרחי . הדרכים הראשיות נוחות ורחבות. הדרכים הצדדיות ברובן מתחמות את החלקות ומאוד **בוציות ומחליקות בתקופה גשומה.**
   * בתא השטח קיימים מאגרים , בריכות , תעלות מים , נחלים ומעיינות .
   * בשטח קיימים מספר ישובים:
     1. חולתה
     2. יסוד המעלה
     3. גדות
     4. איילת השחר
3. משמעויות לתנועה בשטח:
   * **רגלי -**  השטח המערבי מתאים מאוד ללימוד טופוגרפיה ומתאים מאוד לתנועה רגלית ,חציית ערוצים אינה פשוטה ובתקופת החורף אינה רצויה . השטח המזרחי פשוט מאוד לתנועה אך ללא טופוגרפיה.
   * **רכוב –** הצירים בשטח מאפשרים תנועה נוחה ממקום למקום. לאחר תקופת גשמים יש לשים לב בעיקר בשטח המערבי לסכנת החלקה.
4. אזורים אסורים לכניסה:
   * כלל הישובים
   * גן לאומי חצור
   * חלקות חקלאיות
   * בריכות, נחלים, תעלות מים ומעיינות

**נת"בים כלליים למנווטים:**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **כבישים מהירים פגיעה במנווטים תו"כ ניווט** | כבישים ראשים בגבולות הגזרה. | * אין להתקרב, לכבישים ראשים למרחק של פחות מ 10 מטר. |
| **פגיעה תו"כ חציית כבישים** | באזור כביש גישה לאיילת השחר ולשטח אש | * סימון הכביש במפות. * תדריך מפורט לגבי חציית כבישים בצורה בטוחה * אין לנוע לאורך הכביש |
| **פגיעה מרכב תו"כ התארגנות לטיול/ניווט** | **פריקת החניכים והציוד ע"ג כביש, יכולה להוות סכנה ממשית (הכבישים באזור מהירים ועם שטחים מתים רבים)** | * פריקת החניכים והציוד חייבת להתבצע בתוך השטח ולא צמוד לכבישים * יש לסמן בסיור שטח מקום ברור לכניסת האוטובוס והמשאית ציוד. * יש לתכנן נקודה גם בהגעה וגם לסיום האימון |
| **פגיעת רכב חולף ע"ג השבילים** | בשטח תנועה של רכבים רגילים ורכבי 4\*4. | * במידה ורואים או שומעים רכב יש לרדת מהשבילים * אין לשבת ולנוח על גבי שבילים - או בכל מקום בשטח בוא נראה שרכבים יכולים לנוע. |
| **טביעה בבריכות, מאגרים , תעלות מים ומעיינות** | בשטח מספר מאגרי מים ,תעלות ונחלים. | * סיור שטח מקדים * **סימון המאגרים מחוץ לג"ג** * אין חצייה של גדרות * אין מעבר בתוך מאגרי מים/תעלות מים |
| **היפגעות מדו"צ** | כלל הקיבוצים והישובים באישור מקיימים שגרת אבטחה ושמירה | * היכרות עם כלל האזורים הפרטיים. * איסור על חציית גדרות. * תדרוך כלל המנווטים להזדהות מהירה . |
| **נפילה בתוך אתר עבודה** | מערבית לאיילת השחר מתקיימות עבודות עפר גדולות | * תדריך בתחילת האימון * יש לוודא התקדמות העבודות בסיור השטח |
| **עקיצה** | בשטח מספר אזורי כוורות | * יש לסמן לאחר הסיור שטח * לא לסמן נ"צ או נקודות התכנסות באזורים אלו |


**טבלת נת"בים לחפ"ק**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **החלקה והתהפכות – בעיקר לאורך נחל דישון** | בתקופה גשומה צירי האורך מחליקים מאוד ויכולים להיות מסוכנים | * תכנון הנסיעה ע"ג צירי הרוחב הרחבים יותר * נסיעה איטית בצמוד לנחל דישון |
| **היפגעות בזמן כניסת ויציאת רכבים לשטח האימון** | כלל הכבישים התוחמים את אזור הניווט הינם כבישים מהירים ומסוכנים | **כניסה ויציאה לאימון חייבת להתבצע מתוך הישובים/תחנות דלק . הכבישים באזור מהירים מאוד** |
| **התהפכות רכב כתוצאה משימוש בצירים מסוכנים** | בשטח המערבי קיימים מספר שבילים שמטפסים בצורה מסוכנת | נסיעה עם אורות דלוקים ותנועה אך ורק על צירים ראשיים ומתונים. |

3

2

**1**




**1**

2

2

2



5

3

2

2

2

|  |
| --- |
| **מס"ד 1 – נחל דישון** |
| **תיאור כללי –** שביל צמוד לנחל דישון |
| **נת"ב –** השביל צמוד לנחל ובלילה קשה לראות את הנחל, לאחר גשמים נסיעה מהירה יכולה להיות מסוכנת ולגרום להתהפכות לתוך הנחל. |
| **דרכי מניעה –** נסיעה איטית ועם אורות |

|  |
| --- |
| **מס"ד 2 – בריכות ומאגרים** |
| **תיאור כללי –** בריכות ומאגרים באזור |
| **נת"ב –** טביעה בבריכות |
| **דרכי מניעה –** סימון הבריכות ע"ג העזרים של כלל המתאמנים. תדרוך של המתאמנים ואיסור גורף לכניסה/חציה של מקורות מים |

|  |
| --- |
| **מס"ד 3– גן לאומי חצור** |
| **תיאור כללי –** תל חצור וגן לאומי חצור – אסורים לכניסה בזמן אימון |

|  |
| --- |
| **מס"ד 4 – אזור תעשיה אלייקים** |
| **תיאור כללי –** אזור תעשייה גדול וברור |
| **נת"ב –** באזור מספר מבני תעשייה , בלילה סביר להניח שקיימת אבטחה שרגישה להסתובבות באזור |
| **דרכי מניעה –** הוצאת אזור התעשייה מג"ג, תדרוך המנווטים. |

|  |
| --- |
| **מס"ד 5– אזור עבודה (כלים כבדים)** |
| **תיאור כללי –** אזור גדול של עבודות עפר מערבית לאיילת השחר |
| **נת"ב –** באזור עובדים כלי רכב גדולים וקיימים באזור חציבות באדמה, הסיכון הוא פגיעה מכלים או נפילה למדרגות סלע |
| **דרכי מניעה –** הוצאת אזור העבודה מג"ג, תדרוך המנווטים. |